OpenLLM-France/wikimedia huggingface dataset:
# FC Lokomotiv Mosku

Moskuko Lokomotiv Fubol Taldea (errusieraz: Футбольный клуб «Локомотив» Москва) Moskuko futbol talde bat da, Errusiakoa. Bere emaitzarik onena XXI mendean izan ditu.

## Historia
### Sorrera eta lehenengo urteak

Sorrera 1923ko abuztuaren 12an izan zuen Urriko Iraultzaren Taldea izenarekin. 1931an Kazanka izena hartu zuen eta 1936an Lokomotiv Mosku, izan ere Garraio ministrio sobietarraren Lokomotiv borondatezko kirol elkarteak bereganatu baitzuen. 1936an bertan Sobietar Batasuneko Kopa irabaztea lortu zuen.
Sobietar Batasunaren garaiak ez zitzaizkion oso oparoak izan. 1951ean bigarren mailara jeitsi zen. Berehala errekuperatu eta piztualdi bat izan zuen 1957an bigarren kopa eta 1959an Sobietar Batasuneko Ligan bigarren eginez.

### Nazio artean ezaguna

1955ean Lokomotivek Nazioartean jokatzeari ekin zion, talde sobietarrek egiten ez zutena. Europan, Asian, Afrikan eta Ipar Amerikan ere jokatu zuen. Ohitura hau 80. hamarkadaren bukaerararte mantendu zuen eta honi esker puntako taldea ez izan arren mundu guztian ezaguna bihurtu zen Lokomotiv.

### XXI mendea

Sobietar Batasuna desegin ondoren emaitza hobeak lortu ditu Lokomotivek. Yuri Semin entrenatzaielaren eskuytik 1996 eta 1997ko Errusiako Kopak irabazita Europako Futbol Errekopa jokatzeko aukera izan zuen eta birritan jarraian final aurrekoetara iritsi zen. 2002an Errusiako Liga irabazi zuen Moskuko Spartaken aldiari amaiera emanez. 2004an ere berriz irabazi zuen Liga eta 2005an Estatu Independenteen Erkidegoko Kopa. 2007an ere Kopa lortu zuen.
Azken denboraldietan titulurik jaso gabe izan ondoren azken urteetan Liga bat (2017-18) eta bi Kopa irabazi ditu, 2015ean luzapenean FC Kuban Krasnodar garaituta eta 2017an Ural Jekaterinburg taldea.

## Uniformea

* 2018-2019 ||
* 2019-2020 ||
* 2020-2021 ||
* 2021-2022 ||
* 2022-2023 ||

## Palmaresa
### Sobietar Batasuneko txapelketak: 2

* Sobietar Batasuneko Liga (0):
** bigarrena 1959an.
* Sobietar Batasuneko Kopa (2):
** 1936, 1957

### Errusiako txapelketak: 15

* Errusiako Liga (3):
** 2002, 2004, 2017-18
* Errusiako Kopa (9):
** 1996, 1997, 2000, 2001, 2007, 2015, 2017, 2019, 2021
* Errusiako Superkopa (3):
** 2003, 2005, 2019

### Nazio arteko txapelketak: 1

* Estatu Independenteen Erkidegoko Kopa (1)
** 2005
* Europako Futbol Errekopa (0)
** final aurrekoak 1998 eta 1999an.

## Euskal taldeen aurkako partidak

1937an Euskal selekzioaren aurka jokatu zuen Moskuko Lokomotiv taldeak. 1-5 izan zen emaitza, euskaldunen alde.
Lagunarteko partida horrez gain, Lokomotivek kanporaketa bakarra jokatu du euskal taldeen aurka:
| Denboraldia | Txapelketa | Fasea | Etxekoa | Emaitza | Kanpokoa |
| 2011-12 | UEFA Europa League | Final hamaseirenak | Lokomotiv Athletic | 2-1 1-0 | Athletic Lokomotiv |

## Erreferentziak

* ↑ (Gaztelaniaz) MarcaTV. (2018-02-14). «Lokomotiv de Moscú 1 Selección de Euzkadi 5 (1937)» MarcaTV (Noiz kontsultatua: 2023-04-08).

## Kanpo estekak

* (Errusieraz)(Ingelesez) Webgune ofiziala
* Datuak: Q29115
* Multimedia: FC Lokomotiv Moscow / Q29115
# FC Lourdes

FC Lourdes edo FC Lourdais (izen osoa, Football Club Lourdais Hautes-Pyrénées) Frantziako Pirinio Garaiak eskualdeko Lurda hiriko errugbi taldea da. Frantziako Liga zortzi aldiz irabazi du eta palmaresean laugarrena da. Gaur egun ordea laugarren mailan ari da jokatzen.

## Palmaresa

* Top 14 Liga:
** Txapelduna (8): 1948, 1952, 1953, 1956, 1957, 1958, 1960, 1968.
** Bigarrena (3): 1945, 1956, 1955.
* Yves du Manoir Kopa/Frantziako Errugbi Kopa
** Txapelduna (8): 1950, 1951, 1953, 1954, 1956, 1966, 1967, 1981.
** Finalista (3): 1948, 1977, 1984.

## Kanpo estekak

* FC lourdes taldeko webgune ofiziala (Frantsesez)
* Datuak: Q254209
* Multimedia: FC Lourdes / Q254209
# FC København

FC København talde berria da, 1992. urtean sortu baitzen Kopenhageko talde historiko biren batasunetik, alde batetik Danimarkako klubik zaharrena zen Kjøbenhavns Boldklub (16 liga garaipen zituen) eta bestetik Boldklubben 1903 (zazpi liga garaipen zituen).

## Historia
### Aurreko taldeak

Kjøbenhavns Boldklub Europa kontinentaleko talde zaharrena da, 1876an eratu baitzen. Hasiera batean kriket eta futbol taldea zen baina tenis, badminton, igeriketan eta petankan ere aritzen zen. XX mendean zehar Danimarkako talde arrakastatsuena izan zen 15 liga irabazi baitzituen, azkena 1980an. Bereziki onak izan ziren 1910ko hamarkada (4 liga irabaziz) eta Bigarren Mundu Gerraren ondorengo urteak (beste lau liga). Bere jantzia zuria zen.
Boldklubben 1903 izenak dioen bezala 1903an sortu zen. XX mendean 7 liga eta bi kopa eskuratu zituen. UEFA Kopan final laurdenetara iritsi zen 1992an. Honek kamiseta zuri beltza zeukan eta prakak ere beltzak ziren.

### Elkarketa

1992ko uztailaren 1ean taklde biek bat egin zuten eta Boldklubben 1903-ren lizentzia erabili zuten Daniar Superligan aritzeko. Bere debutean liga irabazi zuen eta 1994. urtean bigarren gelditu zen ligan eta kopan, baina 90. hamarkadaren bukaeran Odense BK eta Brøndby IF nagusitu zitzaizkion. Hurrengo hamarkadan 5 liga eta 2 koparen jabe egin zen. Azken urteetan herrialdeko talde indartsuenetakoa izan da.
UEFAko Txapeldunen Ligan ere parte hartu du ligaxkan 6 aldiz 2024 arte.

## Uniformea

* 2016-2018 ||
* 2018-2019 ||
* 2019-2021 ||
* 2021-2022 ||
* 2022-2023 ||

## Palmaresa
### Kjøbenhavns Boldklub

* Danimarkako Liga (15): 1912–13, 1913–14, 1916–17, 1917–18, 1921–22, 1924–25, 1931–32, 1939–40, 1947–48, 1948–49, 1949–50, 1952–53, 1968, 1974, 1980
* Danimarkako Kopa (1): 1969

### Boldklubben 1903

* Danimarkako Liga (7): 1919–20, 1923–24, 1925–26, 1937–38, 1969, 1970, 1976
* Danimarkako Kopa (2): 1979, 1986

### FC København

* Danimarkan: 28
** Superliga daniarra (15): 1993, 2001, 2003, 2004, 2006, 2007, 2009, 2010, 2011, 2013, 2016, 2017, 2019, 2022, 2023
** Danimarkako Kopa (9): 1995, 1997, 2004, 2009, 2012, 2015, 2016, 2017, 2023
** Ligako Kopa (1): 1996
** Danimarkako Superkopa (3): 1995, 2001, 2004
* Europan: 1
** Txapeldunen Ligan: 2006-07, 2010-11, 2011–12, 2016–17, 2022–23 eta 2023–24 denboraldietan. Final-zortzirenetara iritsi zen 2011 eta 2024an.
** UEFA Kopan: 10 parte hartze.
** Atlantikoko Kopa (1): 2014

## Guztira

* Danimarkako futbol liga (36)
* Danimarkako futbol kopa (11)

## Kanpo estekak

* (Danieraz) web orri ofiziala
* Datuak: Q188430
* Multimedia: FC København / Q188430
# FC Lausanne-Sport

FC Lausanne-Sport (izen osoa Football Club Lausanne-Sport) Suitzako Lausana hiriko futbol taldea da. Kirol elkartea 1860an sortu bazen ere futbolaren atala 1896koa da. Suitzako 7 Liga eta 9 Kopa lortu ditu bere historian zehar.

## Palmaresa
### Suitzan: 16

* Suitzako Super Liga (7): 1913, 1932, 1935, 1936, 1944, 1951, 1965
* Suitzako Kopa (9): 1935, 1939, 1944, 1950, 1962, 1964, 1981, 1998, 1999
* Suitzako Ligaren Kopa (0): finalista 1981ean.

## Euskal taldeen aurkako partidak

Lausanne-Sportek kanporaketa bakarra jokatu du euskal taldeen aurka:
| Denboraldia | Txapelketa | Fasea | Etxekoa | Emaitza | Kanpokoa |
| 1990-91 | UEFA Kopa | 1. itzulia | Lausanne-Sport Real Sociedad | 3-2 1-0 | Real Sociedad Lausanne-Sport |

## Kanpo estekak

* Taldearen webgune ofiziala (Frantsesez)
* Datuak: Q309456
* Multimedia: FC Lausanne-Sport / Q309456
# Frantic (filma)

Frantic (euskaraz Frenetiko) 1988ko Roman Polański poloniar-estatubatuar zinema zuzendariaren thriller filma bat da. Bertan, Harrison Ford, Betty Buckley, John Mahoney eta Emmanuelle Seigner aktoreek antzeztu zuten, aldiz soinu banda Ennio Morricone musikagileak konposatu zuelarik.
Filma osoa Paris hirian filmatua eta girotua dago.

## Argumentua

Oharra: Atal honek istorio osoa edo amaiera argitzen du.
Frantzia, Paris. Richard Walken (Harrison Ford) estatubatuar medikua Frantziako Paris hirian ospatzen ari den biltzar batera joan eta aitzakia horrekin bere emaztearekin (Betty Buckley) euren gaztetako eztei bidaia berriz bizi izateko aukera erromantikoa izango dute. Baina, behin euren hoteleko gelan ostatu hartu bezain laster, emaztea bat-batean eta inolako azalpenik gabe desagertuko da.
Richard hizkuntza arrotza zaion herrialdean bakar-bakarrik gelditu da, baina horrek ez du kikilduko eta nola edo hala bere emaztea topatzeari ekingo dio. Richardek duen aztarna bakarra telefono zenbaki bat da, baina hortik aurrera Paris hirian barneratu, gauzak nahastu eta amesgaiztoa bilakatzen hasiko dira.

## Aktoreak

* Harrison Ford: Richard Walker doktorea
* Betty Buckley: Sondra Walker
* Emmanuelle Seigner: Michelle
* Djiby Soumare: taxista
* Dominique Virton: harreragilea
* Gérard Klein: Gaillard
* Jacques Ciron: Grand Hôteleko zuzendaria
* Louise Vincent: turista
* Patrice Melennec: Grand Hôteleko detektibea
* Joëlle Lagneau: lore saltzailea
* Jean-Pierre Delage: lore saltzailea
* Dominique Pinon: Wino, bahitzailea
* Yves Rénier: inspektorea
* Yorgo Voyagis: errebisatzailea
* Marc Dudicourt: kafetegiaren jabea
* Thomas M. Pollard: rastafaria
* Laurent Spielvogel: eramailea
* Marcel Bluwal: tweed-a daraman gizona
* Artus de Penguern: zerbitzaria

## Kanpo estekak

* Frantic filmaren IMDBko fitxa irakurgai (Ingelesez)
* Frantic filmaren trailer edo iragarkia ikusgai. Youtube.com (Ingelesez)
* Datuak: Q126652
# Frantan

Frantan, sueboen errege bat izan zen 457an, urte horretan hil zelarik.
Rekiario erregea hil ondoren, bisigodo konkistatzaileek exekutatua, eta Agiulfo varnotar erregea hil ondoen, bere jeneral bisigodoek exekutatua insubordinazioagatik, sueboek, berrantolatu egin ziren euren buruzagi Maldrasen inguruan, 456an errege bihurtu zena. 457an, baina, dirudienez suebo askok Maldras alde batera utzi zuten, Frantan errege bezala deituz. Frantan errege bihurtu zenean, Maldrasek, bere sueboak Lusitaniara gidatu zituen. Frantanen aldekoak, Rekimundoren inguruan bildu ziren, errege izan ez zena.
# František Mysliveček

František Mysliveček (1965eko ekainaren 19a - ) Txekiar Errepublikako futbolari ohia da.
Hainbat futbol taldetan jokatu du, esaterako JEF United Ichihara, Ventforet Kofu eta Brummell Sendai.

## Kanpo estekak

* (Japonieraz) J.League Data Site
* Datuak: Q47752
# František Palacký

František Palacký (ˈfranciʃɛk ˈpalatskiː ahoskatua; Hodslavice, Moravia, 1798ko ekainaren 14a - Praga, 1876ko maiatzaren 26a) txekiar historialaria eta politikaria izan zen. 1836tik 1867ra, Geschichte von Böhmen (Bohemiaren historia, 5 ale) idatzi zuen, alemanez lehenengo eta txekieraz gero. Obra horretako joera nazionalistak arrakasta handia eman zion egileari, eta politika-munduan sartzea erabaki zuen. Frankfurteko Parlamentuan parte hartzeari ezezkoa eman zion Bohemiaren izenean, eta Bohemia autonomoa lortzen saiatu zen, Austriako inperio federal baten barnean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q159642
* Multimedia: František Palacký / Q159642
# Frant

Frant, Ingalaterrako hegoaldean dagoen udalerri bat da, Ekialdeko Sussex konderrian.
2011n 1.645 biztanle zituen.
* Datuak: Q2124953
* Multimedia: Frant / Q2124953
# František Hadaš

František Hadaš (Zlín, 1941eko martxoaren 22a) arkularia da. Txekia ordezkatu zuen 1980ko Udako Olinpiar Jokoetan.

## Erreferentziak

* ↑ František Hadaš
* ↑ Frantisek HADAS

## Kanpo estekak

* Datuak: Q88806202
# František Ladislav Rieger

František Ladislav Rieger (Semily, 1818ko abenduaren 10a - Praga, 1903ko martxoaren 3a) txekiar ekonomialari eta politikari abertzalea izan zen.
Pragako Unibertsitatean zuzenbidea eta ekonomia ikasi zituen eta han ideia nazionalistekin harremanetan jarri zen. 1830eko Azaroko Altxamenduan parte hartu zuten poloniar errefuxiatuek ere eragin zioten. 1848ko Iraultzan eta uztailean Vienako Batzar Konstituziogilean parte hartu zuen. František Palackýrekin eta beste lagun batzuekin batera proposatu zuten Bohemia estatu federal autonomo bihurtzea Austriako Inperioaren barruan.
Bohemiako konstituzioari uko egin ondoren, bi urte eman zituen Londresen eta Parisen borondatezko erbestealdian. Pragara itzulita, gai ekonomikoei buruz idazteari eta txekiar kulturaren aurrerabide-proiektuak sustatzeari ekin zion. Halaber, Slovník naučný izeneko ezagutza orokorreko entziklopedia txekiar bat argitaratzen hasi zen (1859-1874). Txekiako lehen egunkari politikoa ere sortu zuen 1861ean.
1859an Austria-Hungariako monarkia sortu ondoren, Rieder politikara itzuli zen. Txekiako Alderdi Nazionaleko buruzagi bihurtu zen, eta autonomia eskatu zion berriro Bohemiari. Enperadoreak eskaerari entzungor egin ondoren, Riegerrek hogei urte iraun zuen erresistentzia pasiboko politika txekiar bati ekin zion.
Urteen poderioz, Riederren kontserbadorismoak, nobleziarekin eta Eliza Katolikoarekin egindako aliantzak Alderdia hautsi zuten, Txekiar Gazteek jarrera horien aurka egin baitzuten.
* Datuak: Q701743
* Multimedia: František Ladislav Rieger / Q701743
# František Veselý

František Veselý (Praga, 1943ko abenduaren 7a - ib., 2009ko urriaren 30a) txekiar futbolaria izan zen. Bere ibilbide gehienak SK Slavia Praga taldean jolastu zuen. Txekoslovakiako futbol selekzio nazionalan 34 aldiz jolastu zuen 1965 eta 1977 bitartean eta hiru gol sartu zituen. Europako txapelduna izan zen 1976an Txekoslovakiako selekzioarekin. Gol bat sartu zuen Herbehereen aurkako finalerdiaren luzapenean.
* Datuak: Q958158
* Multimedia: František Veselý / Q958158
# František Kupka

František Kupka (Opočno, Austria-Hungaria, 1871ko irailaren 23a - Puteaux, 1957ko ekainaren 24a) txekiar margolari eta artista grafikoa izan zen. Aitzindaria arte abstraktuaren lehen faseetan eta orfismoaren sortzaileetako bat izan zen.
1889tik 1892ra Pragako Arte Ederretako Akademian ikasi zuen. Han gai historiko eta aberkoiak margotu zituen. Vienako Arte Ederren Akademian gai alegoriko eta sinbolikoetara aldatu zen. Vienan teosofiarekin eta ekialdeko filosofiarekin erlazionatu zen. 1894ko udaberrian Parisen ezarri zen. Frantziako armadan boluntario gisa parte hartu zuen Lehen Mundu Gerran.
Parisen liburu eta posterren ilustratzaile eta egunkari eta aldizkarietarako marrazkilari gisa lan egin zuen. Manifestu futuristak txundituta, bere margolaritza gero eta abstraktuagoa bihurtu zen. 1931n Abstraction-Création taldearen sortzaileetako bat izan zen. Kolorearen teoriaz eta elkarte deskriptiboen koloreak askatzeaz interesatu zen.

## Kanpo estekak

* Datuak: Q167414
* Multimedia: František Kupka / Q167414
# Fruitu lehortu

Fruitu lehortua ur gehiena kendu zaion fruitua da. Ura era naturalean kentzen ahal zaio, eguzkitan jarrita, edo era artifizialean, lehorgailuen bidez. Prozesu honen helburuak bi dira: denbora luzean kontserbatzea eta fruituen zaporea indartzea.
Fruituak kontserbatzeko teknika hau Mesopotamian hasi zen erabiltzen, K.a. 4. milurtekoan. Gaur egun oso hedaturik dago. Fruitu lehortu ohikoenak mahaspasak, datilak, aranpasak eta piku, albertxiko, mertxika, sagar eta udare idorrak dira. Lehortzeko modu tradizionalak eguzkitan jartzea edo haize beroko tunelak erabiltzea dira. Beste batzuei, hala nola ahabia, gerezi, marrubi eta mangoari, edulkoratzailea gehitzen zaie lehortu baino lehen. Fruitu lehortu bezala saltzen diren papaiak eta ananak, egiaz fruitu azukreztatuak dira.

## Kanpo estekak

* Datuak: Q234901
* Multimedia: Dried fruit / Q234901
# Fruitu-pastela

Fruta-pastela edo fruta-tarta melatutako edo zatitutako fruta freskoarekin, fruitu lehorrekin eta espeziekin egindako pastela da, aukeran likorean bustita dagoena. Herrialde batzuetan kremaz estalitako eta apaindutako bertsioak prestatzen dituzte. Frutazko pastelak, sarri, ezkontza eta Eguberri ospakizunetan erabiltzen dira.
Antzinako Erromako errezetarik zaharrenak granada-haziak, pinu fruituak eta mahaspasak zituen garagar pure batean nahastuta. Erdi Aroan eztia, espeziak eta kontserbako frutak gehitu ziren. Orduan hasi ziren "fruta-pastela" izena erabiltzen.

## Erreferentziak

* ↑ Euskalterm: [Hipermerkatuetako Produktuak Hiztegia] [2009]

## Kanpo estekak

* Datuak: Q675987
* Multimedia: Fruit cakes / Q675987
# Fruitu lehor

    Agian Fruitu lehortu bilatzen ari zinen.
Fruitu lehorra perikarpo mamigabea, lehorra eta gogorra dituen fruitua da. Haien ur-kantitatea % 50 baino txikiagoa da. Elikagai hauek koipe, proteina eta oligoelementu asko daukate.

## Fruitu lehor batzuk

* Arbendolak
* Anakardoak
* Ekilore haziak.
* Gaztainak
* Intxaurrak
* Kakahueteeak
* Kuia haziak
* Macadamia intxaurrak
* Pinaziak
* Hurrak

## Fruitu lehorrak eta osasuna

Fruitu lehorrak dieta mediterranearraren osagai garrantzitsuak dira. Hainbat substantzia osasungarri dituzte, esaterako fitoesterolak eta substantzia antioxidatzaileak, eta gaixotasun koronarioaren prebentzioan eragin babeslea dutela erakusten duten datu epidemiologikoak badira. Intxaurrek adibidez, azido a-linoleniko kopuru bereziki handia dutenez, eragin antiaterogenikoa omen dute.

## Kanpo estekak

* Datuak: Q3320037
* Multimedia: Nuts as food / Q3320037
# Fruitu-mazedonia

    Artikulu hau errezetari buruzkoa da; beste esanahietarako, ikus «Mazedonia (argipena)».
Fruta-mazedonia zati txikietan moztutako fruten nahasketa bat da, azukrearekin, almibarrekin, likorearekin edo fruta-zukuarekin apaindua. XVIII. mendean sortua, herrialde mediterraneo askotan tipikoa da eta azkenburuko moduan hartzen dute.

## Fruta mazedonia errezeta

6 pertsonentzako

### Osagaiak

* Sagarra: 1 zuritu, bihotza kendu eta dadotan.
* Udarea: 1 zuritu, bihotza kendu eta dadotan.
* Platanoa: 1 zuritu eta dadotan.
* Anana: 150 g., zuritu eta bihotza kendu eta dadotan.
* Meloia: 150 g., zuritu eta dadotan.
* Marrubia: 150.g, garbitu eta txortena kendua.
* Mugurdia: 150 g., garbitu eta txortena kendua.
* Mahatsa: 150 g., erdibitua eta hazia kenduta.
* Kiwia: 150 g., zuritu eta dadotan.
* Laranja zukua: 2 iragazia.
* Limoi zukua: 1 iragazia.

### Prestaketa

* Garbitu eta prestatu fruta bakoitza dagokion moduan.
* Jarri denak batera pertz batean, busti limoi eta laranja zukuarekin.
* Sartu hozkailura freskatu bitarte eta jateko prest izango da.

### Aholkuak

* Urteko garaiaren arabera, mazedonia osatzen duten frutak alda daitezke.
* Nahi izatera, limoi eta laranja azal birrindu pittin bat gehitu liteke, bata pattarren bat ere.
* Badago azukrea gehitzen duenik ere.

## Erreferentziak

* ↑ Euskalterm: [Hipermerkatuetako Produktuak Hiztegia] [2009] eta [Jatetxe, Taberna eta Kafetegiak Hiztegia] [2009]

## Kanpo estekak

gastronomiavasca.net/eu/gastro
* Datuak: Q5277967
# Fruitu melatu

Fruitu melatu edo azukreztatua barruko hezetasuna gal dezan, almibarretan murgildu eta ondoren prestatzen den fruitua da. Horrela usteltzeko arriskurik gabe kontserbatu daiteke. Fruitu melatuak zenbait opil egiteko erabiltzen dira, eta ohikoa da espainiar Gabonetako gozogintzan.
Datilak, gerezi marraskinoak, pinaburuak eta jengibrea melatu ohi dira. Pikuak, mertxikak, abrikotak, udareak, sagarrak eta garrazkiak ere ondo kontserbatzen dira.

## Erreferentziak

* ↑ «confitar» Zehazki - UPV/EHU (Noiz kontsultatua: 2023-03-03).

## Kanpo-estekak

* Datuak: Q1163138
* Multimedia: Candied fruit / Q1163138
# Fruitu-arbola

Fruitu-arbola, batzuetan igali-zuhaitza, igaliondo edo fruta-arbola, nekazaritzari dagokionez, gizakientzako jangarriak diren fruituak ematen dituzten zuhaitzak dira. Izen honekin, fruitu bezala, nukula edo fruitu lehorrak ematen dituztenak ere ezagutzen dira.

## Fruitu arbolen adibide batzuk

* Sagarrondoa
* Hurritza
* Gaztainondoa
* Laranjondoa
* Madariondoa
* Gereziondoa
* Aranondoa
* Pikondoa
* Arbendolondoa
* Duriana
* Rambutana

## Kanpo estekak

* Datuak: Q904653
* Multimedia: Fruit trees / Q904653
# Fruitu-zuku

Fruta-zukua, normalean zuku soilik deitua, frutetatik ateratako substantzia likido bat da, oro har, presioz zukutzean; hala ere, tarteko prozesuen multzo bat barne har dezake, hala nola jatorrizko produktua egostea, ehotzea edo zentrifugatzea. Horrela, adibidez, "laranja-zukua" laranjondoaren frutatik ateratako likidoa da. Askotan, ontziratutako zukuak saltzen dira, eta zuku horiek egiten diren bitartean, nutrizio-propietateen zati bat galtzea eragiten duen prozesu batetik igarotzen dira.

## Erreferentziak

* ↑ Euskalterm: [Hipermerkatuetako Produktuak Hiztegia] [2009]

## Kanpo estekak

* Datuak: Q20932605
* Multimedia: Fruit juices / Q20932605
# Fairmount (Tennessee)

Fairmount Ameriketako Estatu Batuetako erroldak esleitutako leku bat da. Hamilton konderrian dago, Tennessee estatuan. 2.193 biztanle ditu, 11,612561 kilometro koadroko azaleran banatuta.

## Ikus, gainera

* Hamilton konderria

## Kanpo estekak

* Datuak: Q2038908
# Fairmount Heights (Maryland)

Fairmount Heights Ameriketako Estatu Batuetako inkorporatutako herri bat da. Prince George's konderrian dago, Maryland estatuan. 1.528 biztanle ditu, 700.000 kilometro koadroko azaleran banatuta.

## Ikus, gainera

* Prince George's konderrian

## Kanpo estekak

* Datuak: Q754818
* Multimedia: Fairmount Heights, Maryland / Q754818
# Fairmount udalerria, Grant konderria (Indiana)

Fairmount udalerria Ameriketako Estatu Batuetako Indiana estatuko udalerri bat da, Grant konderrian. Azken zentsuaren arabera 3.986 biztanle zituen, 30.47 milia karratu (78.9 km$^2$) eremuan.

## Ekonomia

2020ko zentsuaren arabera, Fairmount udalerriak 1643 etxebizitza zeuden. Per capita diru-sarrerak 22.895 estatubatuar dolar ziren.

## Kanpo estekak

* Datuak: Q5430663
# Fairmount udalerria, Pike konderria (Illinois)

Fairmount udalerria Ameriketako Estatu Batuetako Illinois estatuko udalerri bat da, Pike konderrian. Azken zentsuaren arabera 149 biztanle zituen, 37.62 milia karratu (97.4 km$^2$) eremuan.

## Ekonomia

2020ko zentsuaren arabera, Fairmount udalerrian 149 etxebizitza zeuden. Per capita diru-sarrerak 26.577 estatubatuar dolar ziren.

## Kanpo estekak

* Datuak: Q5391832
# Fairmount (Indiana)

Fairmount Indianako herri bat da. Grant konderrian kokatua dago. 2010ean 2.954 biztanle zituen, 4,10 kilometro koadrotan banatuta.

## Ikus, gainera

* Grant konderria

## Kanpo estekak

* Datuak: Q1022764
* Multimedia: Fairmount, Indiana / Q1022764
# Fairmount (New York)

Fairmount Ameriketako Estatu Batuetako erroldak esleitutako leku bat da. Onondaga konderrian dago, New York estatuan. 10.248 biztanle ditu, 8,634439 kilometro koadroko azaleran banatuta.

## Ikus, gainera

* Onondaga konderria

## Kanpo estekak

* Datuak: Q2838749
# Fairmount (Illinois)

Fairmount Illinoiseko herri bat da. Vermilion konderrian kokatua dago. 2010ean 642 biztanle zituen, 0,82 kilometro koadrotan banatuta.

## Ikus, gainera

* Vermilion konderria

## Kanpo estekak

* Datuak: Q2445793
# Fairmount (Ipar Dakota)

Fairmount Ipar Dakotako hiri bat da. Richland konderrian kokatua dago. 2010ean 367 biztanle zituen, 0,83 kilometro koadrotan banatuta.

## Ikus, gainera

* Richland konderria

## Kanpo estekak

* Datuak: Q1979537
* Multimedia: Fairmount, North Dakota / Q1979537
# Fairmount (Maryland)

Fairmount Ameriketako Estatu Batuetako erroldak esleitutako leku bat da. Somerset konderrian kokatuta dago, Maryland estatuan. 408 biztanle ditu, 44,32668 kilometro koadroko azaleran banatuta.

## Ikus, gainera

* Somerset konderria

## Kanpo estekak

* Datuak: Q754651
# Fairmount (Georgia)

Fairmount Georgiako estatuko hiri bat da. Washington konderrian kokatua dago. 2010ean 720 biztanle zituen, 4,63 kilometro koadrotan banatuta.

## Ikus, gainera

* Washington konderria

## Kanpo estekak

* Datuak: Q3261129
* Multimedia: Fairmount, Georgia / Q3261129